मुंबई विस्फोट : मृतकों की संख्या बढ़कर 22 हुई  
मुंबई में 13 जुलाई को हुए तीन सिलसिलेवार विस्फोटों के बाद मरने वालों की संख्या बढ़कर 22 हो गई है।
मुंबई में 13 जुलाई को हुए तीन सिलसिलेवार विस्फोटों के बाद मरने वालों की संख्या बढ़कर 22 हो गई है। विस्फोट में घायल एक व्यक्ति ने यहां जे जे अस्पताल में दम तोड़ दिया। अस्पताल सूत्रों के अनुसार, जवेरी बाजार में हुए विस्फोट के कारण सुरेंद्र सिंह (30) का शरीर काफी जल गया था। उनकी सुबह मौत हो गई।   सूत्रों के मुताबिक, जेजे अस्पताल में विस्फोटों के बाद भर्ती जिन 22 अन्य लोगों का इलाज किया जा रहा है, उनमें से आठ की स्थिति अब भी नाजुक बनी हुई है। ओपरा हाउस में हुए विस्फोट के बाद सिर में चोट लगने से गंभीर रूप से घायल हुए श्रीपाल मुझापुरा (35) की हरकिशनदास अस्पताल में शुक्रवार को मौत हो गई। इस अस्पताल में भर्ती 12 घायलों में से पांच की हालत अब भी गंभीर बनी हुई है। इन विस्फोटों में कुल 129 लोग घायल हुए थे जबकि अब तक 22 लोगों की जान जा चुकी है।